**ELŐTERJESZTÉS**

 **Szombathely Megyei Jogú Város**

**Gazdasági és Városstratégiai Bizottságának**

**2018. február 12-i ülésére**

**Javaslat a**

**"Savaria Jövőjéért közösségfejlesztés " című projekttel** **kapcsolatos döntés meghozatalára**

Szombathely Megyei Jogú Város Önkormányzata, mint a Savaria Jövőjéért Helyi Akciócsoport (HACS) vezetője – közgyűlési felhatalmazást követően - 2017. február 28-án benyújtotta támogatási kérelmét a TOP-7.1.1-16 felhívásra, összesen 1 500 000 000 forintos költségvetéssel. A pályázat értékelése során a 2017. decemberében született támogatói döntés 750 000 000 Ft-nyi támogatást hagyott jóvá, emiatt a Helyi Fejlesztési Stratégia módosítása szükségessé vált.

A Savaria Városfejlesztési Kft., mint a projekt munkaszervezete a módosítást elkészítette, és a HACS elé terjesztette. Előzetes észrevételek megküldését követően a 2018. február 5-i ülésen a HACS elfogadta a Stratégia módosítását, a projekt költségvetésének 750 millió Ft-ra történő csökkentését. A módosított Stratégia az előterjesztés 1. számú mellékletét képezi. A HACS ülés vonatkozó határozata így szól:

*A Savaria Jövőjéért Helyi Közösség úgy határozott, hogy a módosított Helyi Közösségi Fejlesztési Stratégiát elfogadja azzal a kiegészítéssel, hogy 2 hónapon belül a HACS újból megtárgyalja a kulcsprojekt megvalósíthatóságát.*

A Stratégia módosításával és elfogadásával párhuzamosan került sor a Támogatási Szerződés mellékletét képező Konzorciumi együttműködési megállapodás, valamint a HACS vezető szervezeteként a Regionális Fejlesztési Operatív Programok Irányító Hatóságával kötendő Együttműködési megállapodás aláírására. A dokumentumok jelen előterjesztés 2. és 3. mellékletét képezik.

Az előterjesztés mellékletei csak elektronikusan kerülnek megküldésre. Elérhetőségük: <http://www.szombathely.hu/kozgyules/e-bizottsag/>.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. február „ ”**

 **/:Illés Károly:/**

 **alpolgármester**

HATÁROZATI JAVASLAT

**…/2018. (II.12.) GVB. sz. határozat**

A Gazdasági és VárosstratégiaiBizottság megismerte a módosított tartalmú Helyi Fejlesztési Stratégiát, és azt a Savaria Jövőjéért Helyi Akciócsoport működésének alapjaként elfogadja.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

(A végrehajtásért felelős:

 Szakály Szabolcs, a Városfejlesztési Kabinet vezetője)

**Határidő**: azonnal